Országos klarinét- és trombitaversenyen remekeltek a Széchenyi István Egyetem zeneművész-hallgatói

A győri Széchenyi István Egyetem Művészeti Karának hallgatói a közelmúltban országos sikereket értek el. Ketten a 19. Országos Klarinétversenyen szereztek dobogós helyezéseket és különdíjat, másik két növendék pedig a 15. Varasdy Frigyes Országos Egyetemi Trombitaversenyen érdemelt ki második díjat.

A Debreceni Egyetem Zeneművészeti Kara és a Conservatory Alapítvány közösen rendezte meg nemrég a 19. Országos Klarinétversenyt, amelyen a Széchenyi István Egyetem Művészeti Karának két klasszikus klarinét szakos hallgatója indult el. A versenyt mindketten dobogós hellyel zárták. Karikás Dávid második díjat szerzett, Tóth Benedek pedig harmadik helyen végzett, utóbbi emellett a kötelező mű (Zombola Péter: Változatok) legjobb előadásáért járó különdíjat is kiérdemelte. Felkészítő tanáraik Novák András és Anderkó Dániel voltak. Zongorán közreműködött Király Ádám egyetemi tanársegéd.

A 15. Varasdy Frigyes Országos Egyetemi Trombitaversenyt Budapesten, a csepeli Egressy Béni Református Művészeti Szakgimnáziumban rendezték meg december 1-jén. A hallgatók külön alap- és mesterképzés kategóriákban mérték össze tudásukat, a Széchenyi-egyetem fiataljai pedig mindkettőben második díjat szereztek. Az alapképzésesek között Behán András Áron harmadéves növendék ért el második helyezést, a mesterképzés kategóriában pedig Fejes Dávid másodéves trombita előadó-művészet szakos hallgató végzett a dobogó második fokán. A győri képzés minőségét jelzi, hogy a Széchenyi István Egyetem volt az egyetlen intézmény, amelynek mind az öt indulója (a díjazottakon kívül Erdélyi László István, Solymosi Dániel és Turák Csaba) bekerült a verseny döntőjébe. Felkészítő tanáraik Németh Tamás művésztanár és a Művészeti Kar dékánja, dr. Hontvári Csaba voltak. Zongorán közreműködött Csaby Csaba művésztanár és Farkas Zsolt főiskolai tanársegéd.

Sajtókapcsolat:

* Hancz Gábor, igazgató
* Kommunikációért és Sajtókapcsolatokért Felelős Igazgatóság
* +36 96 503 400/3788
* hancz.gabor@sze.hu

|  |  |
| --- | --- |
|  | © Fotó: Adorján András/Széchenyi István EgyetemFejes Dávid és Behán András Áron a 15. Varasdy Frigyes Országos Egyetemi Trombitaverseny egy-egy kategóriájában érdemeltek ki második díjat. |
|  | © Fotó: Adorján András/Széchenyi István EgyetemKarikás Dávid és Tóth Benedek is dobogós helyezést ért el a 19. Országos Klarinétversenyen. |

Eredeti tartalom: Széchenyi István Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/17465/orszagos-klarinet-es-trombitaversenyen-remekeltek-a-szechenyi-istvan-egyetem-zenemuvesz-hallgatoi/